**2-րդ կրթական հարթակ**

**22-րդ շաբաթ**

***Նախորդ դասի ստուգում/ծանոթություն։***

**Դասասկզբյան հարց ու պատասխան աշակերտների հետ**

**Դասը սկսել դպրոցի ուխտով։** *Աշակերտների հետ կարդալ ուխտի տեքստը, անհրաժեշտության դեպքում այն նորից մեկնաբանել։*

* **Գրականություն -** Կրկնել«Ձնծաղիկը» բանաստեղծությունը (էջ 18)

Աշակերտները պետք է կարողանան կարդալ դասանյութը և պատասխանել հետևյալ հարցերին

* Ինչի՞ մասին էր բանաստեղծությունը:
* Ո՞րն է գարնան առաջին ծաղիկը. ինչո՞ւ է այդպես կոչվում:
* **Ուղղագրություն** – Թելադրության միջոցով վերհիշել հետևյալ բառերի գրության ձևը՝ *ձյուն, թևեր, նուրբ*
* **Բառագիտություն**-Բացատրել հետևյալ բառերի իմաստը․
  + *Աչիկներ – աչքեր*
  + *Կապուտակ – կապույտ գույնի*

***Նոր դաս։***

* **Գրականություն -** «Մինչև առաջին անձրևը» պատմությունը (էջ 21)
* **Բառագիտություն** – Թեմատիկ բառերի բացատրություններ
* **Ուղղագրություն** –*Նվարդ, անձրև, թրջվել* բառերի ուղղագրություն*,* բառաթելադրություն
* **Մշակույթ** –  **Իմ ընտանիքն իմ ամրոցն է։ Մայրս, Հովհաննես Շիրազ**

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

* **Գրականություն –** «Մինչև առաջին անձրևը» պատմությունը (էջ 21)
* Ինչի՞ մասին էր պատմությունը:
* Ինչո՞ւ է պատմությունը վերնագրված «Մինչև առաջին անձրևը»:
* Աղջիկները ինչո՞ւ կարմրեցին:
* Այս պատմությունը պատմիր այնպես, որ Նվարդը չթրջվի:

**Բառագիտություն –** Բացատրել հետևյալ բառերի իմաստը․

* + *Անձրևանոց – հագուստ անձրևից պաշտպանվելու համար*
  + *Տարուբերել – այս ու այն կողմ շարժել*
  + *Ամոթ – ոչ լավ արարքից ամաչել*

**Ուղղագրություն** – Սովորել*Նվարդ, անձրև, թրջվել* բառերի ուղղագրությունը

**Մշակույթ –** **Իմ ընտանիքն իմ ամրոցն է։ Մայրս, Հովհաննես Շիրազ**

Ընտանիքը հայ ազգի համար ամրություն, հզորություն, սիրո խորհուրդ ունի։ Ընտանիքը սրբություն ու մեծագույն արծեք է յուրաքանչյուր հայի համար։

Հայ ընտանիքներն իրենց ավանդույթներն ունեն ու պահպանում են դրանք՝ փոխանցելով սերնդից սերունդ։ «Ընտանիք» բառը նշանակում է «տանիքի տակ»։ Այսինքն՝ մի տանիքի կամ կտուրի տակ ապրող մարդիկ։

Հայի համար մայրը բարություն է, հեզություն ու համերաշխություն։ Մոր մասին բազմաթիվ երգեր ու բանաստեղծություններ են գրվել։

**Մայրս, Հովհաննես Շիրազ**

Մորս սրտի հետ աշխարհն եմ չափել՝

Ելի մեծ էր նա, մեծ էր ու անգին,

Արև աչքերի լույսն է նա թափել՝

Լուսնյակ դառնալով որդոց օրոցքին։

Եվ հիմա քիչ է, թե աչքերս տամ,

Թե սիրտս հանեմ ու տամ մայրիկիս,

Ա՜խ մայր երգելուց ինչպե՞ս կշտանամ՝

Մայրս պատկերն է մայր հայրենիքիս։

**Հարցեր և առաջադրանքներ**

* Ասա՛՝ ովքե՞ր են քո ընտանիքի անդամները։
* Պատմիր ընտանիքիդ անդամների մասին։
* Նկարագրի՛ր, ինչպիսի՞ն են նրանք։
* Ի՞նչ է նշանակում «ընտանիք» բառը։  
  Դուք ձեր ընտանիքում ինչպիսի՞ավանդույթներ ունեք։ Պատմի՛ր դրանցից մեկի մասին։
* Կարդա բանաստեղծությունն ու պատմի՛ր, ինչպե՞ս է բանաստեղծը նկարագրում իր մայրիկին։
* Դու ինչպե՞ս կնկարագրես քո մայրիկին։ Պատմի՛ր քո մայրիկի մասին։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ գրականության և մշակույթի դասանյութերը, վերարտադրել սեփական խոսքերով, և պատասխանել դասավերջի հարցերին։
* Վերհիշել Այբուբենը:
* Մասնակցել խմբային աշխատանքներին։